Sivuja:1 ... 38 39  41 42 ... 70\nAihe viljan hinta (Luettu 227112 kertaa)\nVastaus #585 04.03.19 - klo:09:53\nLainaus käyttäjältä: SikaJussi - 04.03.19 - klo:09:41\nMikä aiheuttaa tuon viljan hinnan syöksyn? Ohra tarjoukset enää päältä 150e, vehnä sentään pitää pintansa... Keväällähän piti tulla kova pula viljasta\nKeski-Euroopassa ja Brittein Saarilla syysohrat varmaan talvehtineet hyvin. Ainakin helmikuun viimeisellä viikolla lannoittivat jo hyvän näköisiä oraita. Lisäksi USA:n keskilännessä syysviljojen oraat ovat säilyneet hyvin. Samoin lannotettu ja kasvu on alkanut.\nVastaus #586 04.03.19 - klo:11:25\nEi muuta kuin sadonkorjuuvelvoite takaisin, ja hömppäheinät kieltoon, niin päästään alle satasen hintoihin.\nVastaus #587 04.03.19 - klo:15:01\nLainaus käyttäjältä: nautafarmari - 04.03.19 - klo:11:25\nKyllä tuo on täällä esitetyn intensiivisen rakennemuutosviljelyn idean mukainen. Lisäksi hömpän ja muutenkin nurmien houkutusta vähentäisi se, että vain kansainväliset markkinat omaavista myyntikasveista saisi CAP-tukea, joka siis muutenkin on maailmanmarkkinoille myytävissä olevan maanviljelytuotteen maailmanmarkkinahinnan ja aikaisemman tuetun hinnan mukaan maksettava hinnanalennuskorvaus. Lisäksi näille myyntikasville pitää tulla korjuuvelvoite. Näkisimme lainehtivia viljavainioita sielläkin, missä ei ole ehkä puoleen vuosisataan viljaa viljelty - ainakaan intensiivisesti.\nLuonnonhaittakorvaus pitää myös olla porrastettu kasvatettavan kasvin kokeman luonnonhaitan mukaan. Suurin korvaus vaateliaimmille GMO-kasveille, esimerkiksi soija, maissi, riisi. Sitten seuraavana myöhäiset vilja- ja juurikaslajikkeet, aikaiset lajikkeet ja Suomessa hyvin talvehtivat nurmet ja vastaavat eivät tarvitse koko luonnonhaittakorvausta ollenkaan.\nNyt aletaan olla tehopihvin ytimessä.\nVastaus #588 05.03.19 - klo:06:07\nJohtuukohan osittain ainakin siitä maissista mitä on tuotu paikkaamaan rehupulaa. Tai sitten ne ohran syöjät ovat vähentyneet. Tälläistä en ole kyllä kuullut tapahtuvan.\nNäin jälkikäteen ajateltuna olisi pitänyt vaan myydä enemmänkin pois kuin myytiin. No silloin ei oikein tiennyt, että mikä se tilanne on. Samanlaista arvuuttelua oli itsellä, että nouseeko, laskeeko ja pysyykö ennallaan. Nyt sitten näyttää, että laski itse ajattelin hinnan pysyvän kutakuinkin ennallaan..\nVastaus #589 05.03.19 - klo:07:57\nMeillä 50 senttiä lunta oraitten päällä ja lumen alla 5 seenttiä vesisohjoa. Mielenkiinnolla odotan millainen kevät on tulossa joutuuko paljonkin rikkomaan näitä syksyisiä kylvöjä..\nVastaus #590 05.03.19 - klo:09:07\nNaapurin setä leuhki ennen joulua kun 200 oli tarjottu että odottaa vielä... No nyt on 300tn ohraa myymäti, ja hinta 150, eipä viitsi kiusoitella, no, paha näitä on ennustaa, itselle käynyt monesti samoin.\nVastaus #591 05.03.19 - klo:12:49\nEi ole näin helppoja päätöksiä ollut viljanmyynnit aikoihin. Ennen joulua oli kaikki myyty ja oliko se huonoin hinta 198e/t. Huono homma on se, että kantti ei kestä kiinnittää mitään ensi syksyn satoa. Hyvin houkuttelevia on esim. Raision tarjoukset, jossa tulisi kaikenlaista sopimuslisää päälle. Suunta on sinänsä ihan oikein, että kunnon bonukset sopimuksen tehneille yms. kannustetta.\nVastaus #592 05.03.19 - klo:13:34\nKunnollinen kaura on pitänyt hintansa aika hyvin eikä kaikki ensisyksyn tarjoukset tosiaan ole mintenkään huonoja. Kaurankuorillekin on tulossa uutta käyttöä polttamisen ja rehun laimentamisen lisäksi.\nVastaus #593 06.03.19 - klo:20:25\nLainaus käyttäjältä: kylmis - 05.03.19 - klo:12:49\nMiksei kasetti kestä kiinnittää? Mulla on nyt hinta kiinni 250 tn mallasta, 160 tn vehniä, 50 tn elintarvikekauraa ja 50 tn ruista. Näiden keskihinta on 197 €. Siihen laadut päälle ja rahdit pois. Tottakai voi tulla toinen samanlainen vuosi jolloin tuo hinta on huono, mutta se on epätodennäköistä. Tämä on niinku veikkausta. Lasketaan todennäköisyyksiä jne. Kiinnitysinnat on kuitenkin selvästi yli viiden vuoden syksyhintojen keskiarvon ja matof on ollut laskussa jo pitkään. Tuo Basis-kiinnitys -5€ tasoon on erittäin harvinaista herkkua. Keskimäärin täällä ollaan aina 15-20€ alle matifin.\nTuota ohran hintaa en kyllä itsekään tajua. Tosin noilla nykytarjouksilla ei juuri liiku mitään, joten niitä ei voida pitää markkinahintana. Ostajat joilla ohraa varastoissa pudottivat hinnat niin alas että saa sitten rauhassa hiukan nostaa kun pitää alkaa taas ostaa.\nViimeksi muokattu: 06.03.19 - klo:20:29 kirjoittanut Joozeppi\nVastaus #594 07.03.19 - klo:11:09\nLainaus käyttäjältä: -SS- - 04.03.19 - klo:15:01\n-ss- ei ota sitä huomioon omaan napaan tuijottaessa,tuet on ohjailevia eli siis sitä viljellään mistä eniten tukea eikä näillä seuduilla ainakaan kohta muita olekkaan kuin jauholakkeja tai"jauholakkeja".\nVastaus #595 07.03.19 - klo:13:51\nLainaus käyttäjältä: Magia - 07.03.19 - klo:11:09\nNäinhän ne tuet ovat. Ohjaavia tai erittäin voimakkaasti ohjaavia. Tätähän magia ei kyllä varmaan muista, kun aletaan puhua Puolangan maitoihmeestä tai maidontuotannon keskittymisestä c-alueelle. Tukipolitiikallahan ei ole siinä mitään tekemistä eikä se ole ohjannut mitään. Etelässä ollaan vaan laiskoja.\nVastaus #596 07.03.19 - klo:17:25\nLainaus käyttäjältä: Joozeppi - 06.03.19 - klo:20:25\nEsim. kauran homeriskit. Kun tuota viljelyalaa ei lajiketta kohden ole kuitenkaan vallan mahdottomasti, niin jostain ne kriteerit täyttävät jyvät täytyisi sitten siihen sopimukseen saada syksyllä kasaan.\nVastaus #597 07.03.19 - klo:17:26\nJaa nyt tuli melko ristiriitaisia tunteenpurkauksia, että tuet siis ohjailevat ja sitä viljellään, mistä eniten saa tukea ? Ei hömppäheinistä tai näennäisnurmista saa eniten tukea ! Pohjanmaan säätösalaojat ja yleensäkin suojavyöhykkeet nyt voisi jo jättää pois jankkauksesta, 2015 on kohta neljän vuoden takana.\nSokerijuurikasta houkutellaan kuin käärmettä pyssyyn, siitä saa eniten tukea. Öljykasveista, valkuaiskasveista saa eniten tukea. Vihanneksista, kurkusta sipulista ym. saa eniten tukea. Kerääjäkasvista, kunhan kasvattaa samalla myyntikasvia päälliskasvina, saa eniten tukea. Luomukasveista saa eniten tukea, itse asiassa noin 300-400 euroa /ha, pakolliselle myyntikasville !\nEläintila saa eläintilan pellosta eniten tukea. Siksi niitä eläimiä ehkä kasvatellaan, koska niistä ei kuulemma itsessään mitään tuloja voi saada.\nKirjoitin juurikin tuon kirjoitukseni siksi, että yritin vangita sen olennaisen siitä tahtotilasta, että vain tosissaan ja tuottavasti cash crop viljelyyn annettaisiin tukea, ei muuhun. Että koska hömppään annetaan eniten tukia. Sitten suututaan kun havaitaan, ettei hömppä saakaan eniten tukea.\nVastaus #598 07.03.19 - klo:17:30\nLainaus käyttäjältä: kylmis - 07.03.19 - klo:17:25\nTuossa kannattaa tehtdä riskinhallintaa, ja valita sellainen lajike, jossa ei ole ollut homeongelmia. Lisää mukaan Proline ym kukinnan aikainen ruiskutus ja viljelykierto. Tällä ei välttämättä pääse kahdeksan tonnin satoihin, mutta varma on aina varmaa.\nMeinaan peitattua Meeriä laittaa peltoon, jossa on ollut öljykasvia ja nurmea. Onhan Meeri pienisatoisampi, mutta vähällä lannoituksella pysynee aika hyvin pystyssä, että lyhytkin pouta kuivattaa sen nopeasti. En ottaisi uutuus-satotykkejä ensimmäiseksi.\nVastaus #599 08.05.19 - klo:17:08\nohraa on aivan liikaa, ehkä pitäisi laittaa vienti käyntiin tilanteen helpottamiseksi.


Pluskokoinen muotibloggaaja, jota jokaisen kannattaisi seurata\nPluskokoinen muotibloggaaja, jota jokaisen kannattaa seurata\n10.08.2016 klo 18:23\nKurvikas muotibloggaaja ja malli Nadia Aboulhosn todistaa\nYhdysvaltalaisen Nadia Aboulhosnin, 27, menestys todistaa, että muoti ei vaadi superhoikkaa vartaloa. Libanonilaisia juuria omaava kaunotar aloitti vuonna 2010 muotiblogin, sillä hän kaipasi väylää itseilmaisulle. Nadian kekseliäs tyylitaju, rohkea asenne ja upeat kuvat tekivät blogista nopeasti menestyksen. Asukuvista aloittanut blogi on kehittynyt lifestyle-sivustoksi, ja Instagramissa Nadialla on lähes puoli miljoonaa seuraajaa.\nSuosion syy lienee samaistuttavuudessa. Lahjakas nuori nainen on nykyisin myös menestynyt plus-kokoinen malli, vaikka hän itse onkin kertonut pitävänsä moista luokittelua tarpeettomana. Nadia on kokeillut taitojaan myös muotisuunnittelijana, ja lisäksi hänellä on intohimoa humanitääristä työtä kohtaan.\nKurvikas malli ei kaihda rohkeistakaan leikkauksia tai paljastavia vaatteita, vaan viihtyy niin lyhyissä sortseissa kuin napapaidoissakin. Kuvista välittyy tunne itsevarmuudesta ja aitoudesta. Stylecaster.comin haastattelussa Nadia kertoo, että esimerkillään hän toivoo rohkaisevansa muitakin naisia ja miehiä olemaan rohkeasti omia itsejään.\n– Se, mitä muut ihmiset ajattelevat minusta, ei kuulu minulle, Nadia toteaa kehonkuvasta kysyttäessä.\nMILJA HAAKSLUOTO milja.haaksluoto@ILTALEHTI.FI KUVAT ALL OVER PRESS, INSTAGRAM/ NADIAABOULHOSN


Hihojen neulominen pyöröpuikoilla - Pukeudun tyylini mukaan\nKun päätin kokeilla luuppaamista, hankin ensi töikseni itselleni kunnolliset pyöröpuikot – enhän halunnut, että onnistuminen jäisi kiinni välineistä. ChiaGoon 100 cm pituiset puikot olivatkin hommaan oikein hyvät: kaapeli pysyi suorana eivätkä silmukat jumiutuneet puikon ja kaapelin liitoskohtaan. Langaksi työhön valikoin vanhasta varastosta metsänvihreää ja vaalean beigeä Nallea. Neulomissuunnaksi valitsin varresta varpaisiin, koska se on minulle tutumpi tyyli enkä halunnut luuppaustreeniin lisähaasteita. Katsotaan sitä varpaista aloittamista sitten erikseen myöhemmin. ��


Kunnolla kiinni Lainat - tarpeellisuus Markkinapaikka - NOWY ADRES FORUM www.wildstyle.net.pl !!!!\nKunnolla kiinni Lainat - tarpeellisuus Markkinapaikka Zobacz następny temat\nPieni yritys luotonanto tuotteita vaihdella noin Dollari 1000 noin Raha 1000000, joten sinun ei ole tiedotteet saa 100% rahamäärä sinun täytyy mene yli mitä ikinä maksut että sinulla . Keskuksissa pysty on henkilökohtainen laina alkaen laina yhtiön tai Osuuspankki . Esimerkiksi , tiesittekö, että löydät eleganssia aika että pankit , luottolaitokset ja verkossa velat toimittaa sinulle Seuraavat olet tutkija ? Jos olet päättämään teidän uudelleen rahoitusta selviytymään sisäpuolella kuusi kuukautta saada onnistunut jatko ne lakaista jotain puolet osa taso pois oman korko. aikana tahansa kriisi avulla voi olla erittäin edullista kohteelle maksettu yksilöitä ja haluavat joitakin kiireellinen tilanne käteinen käsittelemään monimutkaisempi olosuhteissa [link widoczny dla zalogowanych] on lukuisia palkkapäivä laina lainanantajat online ja sinä lataus teidän palkkapäivä käteisennakkoa sovellus online . Ja mikä luotto velka oleskelevat alensi ja määräsi tapahtuu alennettua koti korot on sen olevan osoitettu . Jopa niin , leikkiä aikavälillä nähdäksesi vaihtoehto mahdollisuudet on todella, sopimukset kaikki . päättely takana helppo on, että rahoituslaitos Toimitukset dollaria on lainanottajan on hyvä usko , siksi ne, joilla on arveluttavaa credit pisteet ehkä säätelevät vakavampi yleiskatsaus kuin nämä korkeamman luottoluokitus .\nSatunnaisesti juuri on saada väitti on kaikki luottotietonsa on joskus epätarkkoja tai tarpeisiin on ollut otettu pois kuin se on jälkeen normaali 7 vuosi symboli. raha tulee olemaan taskussa aikayksikön millään tavalla . olet todennäköisesti hukkua kanssa luotto kortti velka - lukuisia ärsyttävä minimaalinen velka joilla voi olla paisutettu hallitsematon . Usein tahansa kallisarvoinen omaisuus on harkita kuin suojaus jopa niin lainan tarjoajien voi talon saada osti kuin pääoma of pankkilaina . Joten mitä on saada nopea palkkapäivä lainat ? [link widoczny dla zalogowanych] kuitenkin , tekemällä kohtuullisen kilpailukykyinen tutkimus ja vertaamalla on mahdollista varmasti hanki itsellesi saavutettavissa ja halpa taloudellinen paketti itsellesi. Tämä aiheuttaa este lähes jokaisessa huoli ja mies elämä jotka sisältävät meidän raha tilaisuus . Pitäisikö teidän status on huono , mutta sinulla on erittäin hyvä Tulos , näytät jatkuva, tai on mahdollisesti accomplished tiedotteet tapahtumat , jotka osoittavat satut olemaan työskentelevät kimpussa antaa sinulle paremmin credit sitten sinun tulisi varmista rentoutua ja pelata jopa kaikkien näiden hyviä asioita teidän lainanantajan jos käyttö .\nKoti ostaja jalassaan Valtaosa mahdollisuuden ja saa little kanssa rahastot kuitenkin saavuttaa koska ostohinnan ihmetellään on tärkein home ympäri Australiaa ei verot vero decuctible ja siten koti on saanut Aikuiset tällä yhteensä yksinkertaisesti omaisuutesi ostaja olla sama paikka koska vuokraaja . Mahdollisuudet ovat sinun kokeilemaan ei ole helppo lakko tasapaino välillä palkka ja kulut , mutta entä jos olet kohtaavat painostamaan henkilökohtainen tarpeellisuus kaiken kaikkiaan in 30 päivää . Voit nauttia hyvä pankkitili [link widoczny dla zalogowanych] siltä varalta tarvitsemme on vaatimattomia sitten voit mennä luottokortilla menetelmä asuntoluottojen . On hyvä kuuluminen Tämän lauma .\nOn olemassa lukuisia näkökohdat että piirtää jouset ja pankki korot . Tuntuu siltä kuin lukuisia kotitaloudet ovat pystyy näinä päivinä yrittää saada lainat muuttunut [link widoczny dla zalogowanych] Alempi korot on hyöty raha . Vene joka on varmasti arvostetaan tai uudempi myynti hinta on yksi, joka voi saada soveltuvat alus merkitystä ja siksi nostaa todennäköisyys saada laivojen henkilökohtainen laina. Reach varovaisuutta ilmainen henkilökohtainen laina!. arvo muiden ihmisten Näkökulmia .\nEi ole viettää luistaa ja jakaa tai paperityöt ja faksi . Kun moderni suunnittelu ja tyyli Osusus kuten määritelty tämän artikkelin , useimmat ihmiset on voittaja .


Home...is where this story begins...: Kun naapurin kaivosta kannettiin vettä tupahan..\n...eikä suinkaan siksi että olisi kuivunut oma kaivo ;)\nMeillä ollaan nyt elelty tosiaan kolmatta päivää ilman vettä. Toissapäivänä ajattelin tehdä lasillisen mehua itselleni. Hanasta suorastaan lurahti jonkin aikaa hyvin heikolla teholla. Ihmeteltiin aikamme ja mies kävi katsomassa kaiken mikä veden tuloon liittyi ja totesi pumpun olevan rikki. Soitto pumpun toimittajalle ja hän oli seuraavana päivänä paikalla. Totesi pumpun moottorin olevan rikki. Meiltä puuttui suojakytkin.\nMeillähän asensi tämän eräs nimeltä mainitsematon firma, jonka kanssa mikään ei tunnu sujuvan ei sitten millään!\nKuten he myös asensivat ennen sisäänmuuttoa meidän wehoputsin joka asennettiin juuri niinkuin ei pitäisi asentaa. Mehän jouduimme soittamaan heidät aikoinaan takaisin asentamaan wehoputs oikein että se edes toimisi ;)\nEikun soitto taas kyseiseen firmaan, että taisi unohtua asennuksessa aikoinaan suojakytkin?! Josta todettiin vaan että näinkö on päässyt käymään?\nhupsista keikkaa..meitä ei paljoa naurattanut!\nEi siinä mitään, mutta meidän muutaman tonnin vesipumppu on nyt totaalisen hajalla ja vesi ei kulje.\nOn mielenkiintoista elää muutama päivä ilman vettä tällä perhekoolla. Luonnollisesti astiat pesemättä, pyykit pesemättä, vessaa ei voi vetää normaalilla tavalla, peput pestään joko naapurissa tai litra vettä riittää siihen pienen miehen kohdalla ;) Naapurissa on juostu suihkussa, kiitos heille! ♥\nNaapurissa on pesty myös tuttipullot. Käsihygienia ei oikeen onnistu kunnolla kosteuspyyhkeillä. ;)\nKannattaa varmaan kokeilla kyseisen firman työntekijöiden perheiden tätä mummola meininkiä, niin voivat uudestaan miettiä mitä sivuillaan mainostavat. Tästä taitaa taas vaihteeksi olla ammattitaito kaukana..?! ;) Me emme ole sähkömiehiä, kuten emme myöskään ole timpureita, emmekä LVI-alan asiantuntijoita ym. rakennusalan asiantuntijoita... Me vain tilasimme muuttovalmiin DT:n talon, jonka me olemme maksaneet myös aikoja sitten kalliiseen hintaan. Olisiko tämäkin asia pitänyt tietää että tällainen suojakytkin on oltava ja käydä vielä tarkistamassa asia?? ...niinkuin monta muutakin asiaa tässä torpassa..\nLupaavat myös sivuillaan helppoa elämää. Tervetuloa kantamaan vettä tupahan ja elämään kuuden lapsen kanssa ilman vettä. Kyllä hymy hyytyy.. ♥\nLähettänyt anette_h klo 10.08


Kirjastohyökkäyksen kommentit tyrmistyttävät järjestäjää | Yle Uutiset | yle.fi\nKirjastohyökkäyksen kommentit tyrmistyttävät järjestäjää\nViime keskiviikkona Jyväskylän kaupunginkirjastossa tapahtunut hyökkäys on saanut liikkeelle suorastaan ällistyttäviä kommentteja, toteaa eräs tapahtuman järjestäjistä, tutkija Irma Hirsjärvi.\n5.2.2013 klo 15.00päivitetty 5.2.2013 klo 15.00\nEurooppa- ja ulkomaankauppaministeri Alexander Stubbin (kok.) ja perussuomalaisten Juho varapuheenjohtaja Eerolan letkaukset ovat Hirsjärven mukaan rajusti ristiriidassa paikalla olleiden syvän järkytyksen kanssa.\n- Kommenttien valossa on syytä miettiä, kuinka kenenkään mielestä kirjan kirjoittaminen ja yleisötapahtuman järjestäminen voisi olla peruste yhdenkään ihmisen kimppuun käymiselle. Kirjan leimaaminen fyysisen hyökkäyksen sallivaksi provokaatioksi on historian valossa todella vaarallinen ajatus, Hirsjärvi kirjoittaa.\nHirsjärvi muistuttaa, että salissa, johon hyökkääjät pyrkivät, oli yli 80 henkeä, ja että kirjaston aulassa oli myös muita kirjastonkäyttäjiä. He ovat myös tapahtuman osapuolia.\n- Muitakin väyliä on. Muutama viikko sitten julkaistiin erittäin kärkevä kirja Jyväskylän opiskelijoiden 60-70 -lukujen vasemmistoliikkeestä. Kukaan ei pyrkinyt tilaisuuteen veitsen kanssa, eikä ketään ei pahoinpidelty. Sen sijaan yleisö pyysi lukuisia arvostelukappaleita kirjakritiikkejä varten. Väkivallan sijaan voi kirjoittaa, Hirsjärvi toteaa.\nKotimaakirjastotKonsertti- ja tapahtumajärjestäjäJyväskyläkirjattapahtumamarkkinointikirjastot ja arkistotkirjallisuusJyväskylän seutukuntaMessujen ja kongressien järjestäminen


Pallerot à la haukikoira | ET\nPallerot à la haukikoira\n29.5.2009 klo 12:34\n29.5.2009 klo 12:36\n500–700 g:n haukifilee3–4 viipaletta pekonia1–2 valkosipulinkynttä1 sipuli2–3 rkl hienonnettua kirveliä1 tl suolaaripaus musta- tai viherpippuria2 rkl perunajauhoja1 iso muna½ prk mausteista ruokakermaa5 dl kalalientä keittämiseenKastikekeitinliemiloput ruokakermasta½ sitruunan tai limetin mehutuoreita yrttejä\nLeikkaa filee ensin mahdollisimman ruodottomaksi, sitten suikaleiksi. Kalan voi hienontaa lihamyllyssä tai monitoimikoneessa.\nLihamylly: Jauha kalat kahteen kertaan, jos ruotoja jäi vähänkin. Syötä pekonit myllyyn satunnaisesti kalan lomassa. Lisää loput aineet ja sekoita.\nMonitoimikone: Pudottele kalapalat ja pekonit kulhoon koneen käydessä. Lisää loput aineet ja sekoita hyvin.\nKiehauta kalaliemi. Kauhaise ruokalusikalla pallero ja laske se liemeen kiehumaan noin 5 minuutiksi. Ota pois, maista ja mausta halutessasi lisää.\nJos pallero on liian tiivis, lorauta massaan tilkka kermaa, vettä tai viiniä. Liian pehmeä kiinteytyy, kun lisäät 1–2 rkl perunajauhoja. Kun seuraava koepallero on sopiva, keitä loputkin. Nosta kypsät vadille ja peitä foliolla.\nKastike: Kaada loppu kerma keitinliemeen. Mausta sitrusmehulla, silputuilla yrteillä ja maustevihanneksilla. Kaada kastike palleroiden päälle. Tarjoa seuraksi pastaa, riisiä tai perunoita sekä kasviksia.\nVinkki: Kokeile erilaisia maustettuja kermoja (Valion Kippari savujuusto- tai tomaatti&vuohenjuusto -ruokakerma) tai kasvirasvasekoitteita (Floran Maku-sarjan tomaatti&ricotta).\nVinkki: Paista murekeseoksesta pihvejä. Tillin voit korvata kirvelillä, persiljalla tai ruohosipulilla.


Tärkeä syksy tulossa | Tarpeellisia ajatuksia\n← Laatulehden maakosketus\nIMF:n tilalle EMF? →\nPosted on June 3, 2017 by Peter Nyberg\nOlen jättänyt blogikirjoitukseni vähemmälle viime aikoina. Siihen on ollut kaksi syytä. Toisaalta olen käyttänyt aikaani kirjoittamaan muuta eli henkilökohtainen kiintiö on tullut täytetyksi toisin. Toisaalta se mistä olen jo vuosia varoittanut, eli määrätietoinen pyrkimys kohti käytännön euroalueen liittovaltiota, on nyt kaikkien nähtävissä. Keskustelun pitäisi nyt kiireellisesti siirtyä koskemaan kysymystä, mitä suomalaisille käytännössä tarkoittaa itsenäisyys. Miten paljon hallitus ja eduskunta voivat luopua päättämisoikeuksistaan ennen kuin itsenäisyys on enää näennäinen? Siitä minulla on oma mielipide muttei riittävästi erityisosaamista muiden valistamiseksi.\nEU-komissio on lupaustensa mukaisesti laatinut paperin siitä, miten euroaluetta pitäisi lähivuosina kehittää (tässä). Se on yleisluontoinen ja ylevä tavoitepaperi aikatauluineen, jonka pääkohtiin saataneen päämiesten periaatteellinen siunaus. Yllätyksettömästi se luettelee useita hyvinkin keskeisiä asioita, jotka pitää siirtää hoidettaviksi euroalueen insitituutioille (ml. yhteisvastuu pankkikriiseistä, yhteinen talletussuoja, uusia ohjeistuskeinoja talous- ja sosiaalipolitiikalle ja myöhemmin yhteinen velkainstrumentti, yhteiset rahastot ja uusi yhteinen valtiovarainministeriö).\nLähivuosina on odotettavissa konkreettisia säädösehdotuksia, joiden muodollisista yksityiskohdista, teknisistä ratkaisuista ja aikatauluista saatetaan keskustella paljonkin. Päämiesten lähikuukausina hyväksymiin linjauksiin, sillä tavalla kuin komissio ne tulkitsee, ei kuitenkaan enää palata, jollei jokin suuri jäsenmaa sitä yllättävästi edellytä. Jos Suomen päättäjät haluaisivat pysäyttää maamme siirtymisen osaksi jonkinlaista euroalueen federaatiota, tulisi päätös siis viestittää muille viimeistään syksyyn mennessä. Viivyttely olisi merkki Suomen ajopuupolitiikan ja federaatioon siirtymisen jatkumisesta. Sitä edistää ja helpottaa komission valmius esittää uudistuksia tavalla, jotka eivät muodollisesti edistä yhteisvastuuta vaikka ne käytännössä sen tekevät.\nEsimerkkinä komission luovuudesta käyköön ehdotus lähivuosina hyväksyttäväksi ehdotetusta yhteisestä velkainstrumentista. Kyse ei olisi eurobondista vaan sijoituspaperista joka koostuisi kaikkien jäsenmaiden velkapapereista (USA:n finanssikriisistä liikaakin huonoa mainetta saaneet ”asset-backed securities”). Sen hinta vaihtelisi taustalla olevien velkapapereiden riskin ja (joskus toivottavasti palaavan) markkinakoron mukaan. Periaatteessa siihen liittyisi myös tappioriski siltä varalta, että taustalla olevista papereista jokin jäisi takaisin maksamatta (konkurssi). Koska kuitenkin samanaikaisesti on olemassa järjestelmä jonka tarkoituksena on helpottaa jäsenvaltioiden rahoitustilannetta (yhteisvastuullinen EVM) olisi kyse käytännössä viime kädessä yhteisvastuullisesti taatusta sijoitusinstrumentista. Toiveena lienee, että näiden instrumenttien kysyntä varmistaisi heikkojen eurojäsenten valtionpapereiden kysyntää kohtuullisin koroin silloinkin, kun EKP:n ostot aikanaan vähenevät tai päättyvät.\nTulevina kuukausina on odotettavissa vilkas keskustelu siitä, minkälainen euroalue kävisi Suomelle tulevaisuudessa. Sellainen keskustelu on aina hyväksi siitä huolimatta, että sen käytännön arvo jäänee vähäiseksi. Keskustelu käydään tässä vaiheessa pakostakin melko yleisin käsittein joiden soveltaminen käytäntöön tulee olemaan teknisesti ja poliittisesti erittäin vaikeaa.\nMuutama esimerkki ehkä valaisevat ongelman. Olettakaamme, että Suomi ehdottomasti kieltäytyisi yhteisvastuun lisäämisesta (nykyisen hallituksen kanta). Kelpaisiko meille silloin edellisessä kappaleessa selostettu yhteisvastuuta muodollisesti (muttei käytännössä) välttävä rahoitusinstrumentti ja millä reunaehdoilla? Kelpaisiko meille pankkiunionille ehdotettu lisäosa, jossa valtiot/veronmaksajat viime kädessä rahoittavat pankkeja järjestelmäkriisissä muodollisella ehdolla, että nämä rahat jossain vaiheessa maksetaankin takaisin (jota voi suuresti epäillä käytännössä tapahtuvan)? Kelpaisiko meille tulevaisuudessakin tarina, jonka mukaan yhteisvastuu ei kasva niin kauan kuin annettuja lainoja ei muodollisesti kirjata alas siitä huolimatta, että lainaehdot sovitaan velkasiirron varmistamiseksi (niin kuin jo olemme sopineet Kreikan tapauksessa)?\nOngelma syntyy siitä, ettei yhteisvastuun kasvu aina perustu yksiselitteisiin säädöksiin vaan voi toteutua epäsuorasti hyvin monella tavalla. Suurin ja vaikeimmin arvioitava pulma on, ettei voi olla varmuutta euroalueen puitteissa sovittujen sääntöjen tulkinnasta ja soveltamisesta. Tämä johtuu ainakin kahdesta asiasta. Euroalueen instituutioilla on väistämättä federaatio pysyvänä tavoitteenaan ja niiden esitykset ja toimet pyrkivät sitä mahdollisuuksien mukaan edistämään. Lisäksi säädösten soveltaminen on osittain poliittinen prosessi johon heijastuvat kulloinkin vallitsevat suurten jäsenmaiden tavoitteet ja ongelmat. Suomen mahdollisesti asettamien lisäintegraation rajoitteiden noudattaminen tällaisessa ympäristössä on käytännössä hyvin vaikeaa. Tämä merkitsee, että nyt alkava keskustelu palvellee enemmän päättäjien ja heidän asiantuntijansa hyvän olon ja omantunnon kaipuuta kuin virkakoneiston tulevaisuuden poliittisten päätösten valmistelua.\nSuomen päättäjillä ja monilla muillakin näyttää olevan käsitys, jonka mukaan tulevan euroalueen integraation rajaaminen meille sopiviin uomiin on mahdollista ja ehkä helppoakin. Mielestäni tämä on toiveajattelua. Jos taloudellinen ja poliittinen kehitys suurissa jäsenmaissa sen sallii, on edessä jonkinlainen federaatio jonka oleellisiin piirteisiin pienet maat eivät pysty vaikuttamaan. Jos suomalaiset tätä hyväksyvät, ei tarvitse oikeastaan tehdä muuta kuin jatkaa tulevien esitysten hyväksymistä kuten tähänkin saakka. Jollei kehitystä hyväksytä, on taas vaikeaa nähdä muuta vaihtoehtoa kuin sanoutua irti valtaosasta uusista euroalueen instituutioita koskevista tai sivuavista säädöksistä.\nThis entry was posted in Kommentit and tagged euroalue, federaatio, Suomi, yhteisvastuu. Bookmark the permalink.\nOne Response to Tärkeä syksy tulossa\nHistoriasta sanotaan ettei se toista itseään. Kuitenkin tämänhetkisten tapahtumien virrassa tulevat väkisinkin mieleen eräät liki sadan vuoden takaiset talous- ja yleispoliittiset ratkaisut joista Hentilä & Hentilä antoivat valaisevan kuvauksen.\nKiitos tästä blogista, seuraan sitä ymmärrykseni rajoissa.


Vuoden keittiöteko -palkinto Sodankylään | Viisi Tähteä\nVuoden Keittiöteko 2016 -palkinnon saa Sodankylän kunnan ruokapalvelut. Fredmanin perustaman palkinnon tuomariston mielestä Sodankylässä on pitkäjännitteisesti kasvatettu lähiruoan osuutta ruokapalveluissa ja näin edistetty paikallisten ruoantuottajien pääsyä mukaan kunnan ruokahankintoihin.\nToiseksi sijoittui hävikkiruokaravintola Loop Helsingistä. Jaetulle kolmannelle sijalle ylsivät Keudan ammattiopiston Nurmijärven yksikön opiskelijaravintola Perttula ja Bistro Cumuluksen lastenlista.\nEnsimmäistä kertaa järjestettyyn Vuoden Keittiöteko -kilpailuun tuli maalis-lokakuun aikana lähes 70 ehdotusta, joista osassa mainittiin sama ehdokas. Kaikkiaan ehdotettiin 38 eri tekoa.\nVoittajatiimi pääsee palkintomatkalle Ranskan Lyoniin kannustamaan Suomen edustajaa Eero Vottosta tiimeineen Bocuse d’Or -kilpailussa tammikuussa 2017.\nBocuse d'OrCumulusEero VottonenFredmanKeudaPerttulaVuoden keittiöteko\nEdellinen EdellinenKauppalehti: Alko haluaa aloittaa viinanmyynnin kauppa-autoissa\nSeuraavaPuhuvat päät – Trumpin vaikutus ruokaan\nSeuraava: Puhuvat päät – Trumpin vaikutus ruokaan


"Tule!" Pyhäinpäivän Iltamusiikki - Jyväskylän seurakunta\n"Tule!" Pyhäinpäivän Iltamusiikki/\n"Tule!" Pyhäinpäivän Iltamusiikki\nla 3.11. kello 19.00\nKamarikuoro Ihmisen Ääni, Lapsen äänen A cappella -ryhmä, soitinyhtye, johtaa Matias Lahti.\nKomm, Jesu Komm, Actus tragicus, Pyhäinpäivälauluja. Kamarikuoro Ihmisen Ääni, Lapsen äänen A cappella -ryhmä, soitinyhtye, johtaa Matias Lahti. Vapaa pääsy, ohjelma 10/5 e.\nÄänet yhteen pyhäinpäivänä\nJyväskylän seudulla toimiva Lapsen ääni -kuoro saa toista kertaa konserttiseurakseen Ihmisen ääni -kuoron. Ihmisen ääni on projektiluonteisesti toimiva kuoro, jonka jäsenet asuvat ympäri Suomea. Lapsen ääni -kuorosta mukana on tällä kertaa kokeneempien laulajien A cappella -ryhmä.\nKuorot laulavat yhdessä suomalaista pyhäinpäivämusiikkia, ja Ihmisen ääni esittää kaksi helmeä J. S. Bachin tuotannosta: motetin Komm, Jesu, komm ja kantaatin Gottes Zeit ist die allerbeste Zeit (Actus Tragicus). Kantaatissa on mukana myös soitinyhtye herkkine gamboineen ja nokkahuiluineen. Musiikkia johtaa Matias Lahti. Kahvit ennen konserttia.\nKatariina Poikela, altto.\nChristine Bürklin, viola da gamba.\nke 19.12. klo 18.00\nKauneimmat joululaulut Teeleidissä\nTule laulamaan kauneimpia joululauluja tunnelmalliseen Teeleidiin\nJoulu tuntuu turkissa -kuorokonsertti\nKolmekuutosten, Nollakakkosten ja Voxin Muskarikuoron joulukonsertti.


Vuoden museopedagoginen teko -ehdokkaat 2019 julkistettu | Museopedagoginen yhdistys Pedaali ry\nVuoden museopedagoginen teko -ehdokkaat 2019 julkistettu\nMuseopedagoginen yhdistys Pedaali ry jakaa vuosittain Vuoden museopedagoginen teko -palkinnon museopedagogiaan liittyvälle projektille, hankkeelle tai teolle, joka on ollut ajankohtainen kuluneen vuoden aikana. Pedaali haluaa palkinnolla nostaa esiin esimerkillisiä ja huomionarvoisia panostuksia museoiden yleisötyöhön ja pedagogiseen toimintaan sekä lisätä alaan liittyvää tietoisuutta myös suuren yleisön keskuudessa. Vuonna 2019 ehdotuksia Vuoden museopedagogiseksi teoksi tuli 18. Palkinnonsaaja julkistetaan Museolehtoripäivillä 17.–18.9.2019 Helsingissä.\nEhdokaslista antaa kattavan kuvan siitä, miten monipuolisin keinoin ja moninaisin tapahtumin suomalaiset museot kohtaavat asiakkaansa. ”Vuoden museopedagoginen teko -palkittavan valinta on vuosittain varsin antoisa mutta myös hankala tehtävä – eikä vuosi 2019 tee poikkeusta! Ehdolla on lähes 20 hanketta, joista jokaisella on oma ainutlaatuinen arvonsa. Ja kaiken lisäksi tämä on vain pintaraapaisu siitä hienosta pedagogisesta työstä, mitä Suomen kulttuurilaitoksissa tehdään”, toteaa Pedaalin hallituksen puheenjohtaja Maiju Tuisku.\nPalanderin talon murhamysteeri\nMurhamysteeri museossa -pelissä 2–8-henkiset joukkueet yrittävät ratkaista kuvitteellista murhatapausta, joka sijoittuu Hämeenlinnaan vuonna 1911. Vihjeitä mysteeriin antoivat näyttelijät, jotka koostuivat museon omasta henkilökunnasta. Marraskuussa 2018 järjestettyihin neljään ensimmäiseen pelikertaan osallistui yli 350 pelaajaa, ja se toi Palanderin taloon paljon uusia kävijöitä.\nYstävyyslataamo-hanke ja Työkalupakki museonystäväyhdistyksille 2018 -julkaisu\nMuseonystäväyhdistykset ja Designmuseon ja Arkkitehtuurimuseon Ystävät DAMY ry\nMuseoystäväyhdistysten yhteistyöhankkeessa koottiin hyväksi havaittuja toimintamalleja ja jaettiin kokemuksia 21 museoystäväyhdistyksen ja niiden lähes 5000 jäsenen kesken.\nSopeudu muutokseen - ilmastokoulutus työyhteisöille\nMuseolehtori Satu Jovero ja hänen työryhmänsä Virve Viertiö ja Anne Granroth ovat toimineet ilmastonmuutoslähettiläinä luodessaan Luomuksen Muutosta ilmassa -näyttelyn yhteyteen ilmastonmuutoskoulutuksen työyhteisöille. Sopeudu muutokseen -koulutukseen on osallistunut finanssialan, kaupunkisuunnittelun sekä puutarha-alan asiantuntijoita, ravintolayrittäjiä ja Helsingin yliopiston alumneja.\nRovaniemen taidemuseo ja Lapin yliopiston kuvataideopiskelijat\nKokoelmaan perustuvan näyttelyn ovat koonneet Lapin yliopiston kuvataidekasvatuksen opiskelijat, jotka ohjaavat myös näyttelyyn pohjautuvia nurinkurisuutta eri tavoin käsitteleviä työpajoja. Näyttelyn aiheet kannustavat ajatusleikkeihin ja itsestäänselvyyksien kyseenalaistamiseen. Teokset saattavat hassutella, mutta niistä voi löytää myös kriittisiä ja ajankohtaisia keskustelunavauksia.\nPako linnasta -tapahtuma\nHämeen linna ja Fenix ohjelmapalvelut oy\nPako linnasta -tapahtumassa ryhmällä (2–4 henkeä) on aikaa 2 tuntia paeta linnasta selvittämällä erilaisia linnan sisältöihin ja historiaan liittyviä kysymyksiä. Tapahtumat ovat olleet loppuunmyytyjä, ja tuoneet linnoihin uusia asiakasryhmiä, kuten nuoria aikuisia.\nRaikas queer-näkökulma kokoelmaan on tuonut uudella tavalla lähestyttäväksi teoksia ja saavuttanut uusia yleisöjä. Vastaavia opastuksia on otettu käyttöön muissakin museoissa.\nHelsingin Taidehalli ja Suomen taideyhdistys\nSuomen Taideyhdistyksen järjestämässä liikecroquis’ssa keskitytään havainnoimaan baletin tarjoamia liikkeitä ja balettitanssijan kehon anatomista rakennetta. Suosituissa piirustusilloissa croquispiirtämisen ilo ja elämyksellisyys yhdistyvät henkilökohtaiseen kokemukseen.\nMusiikki ja tanssi esikolumbiaanisessa taiteessa -projekti\nKevään 2019 aikana Helsingin päiväkodeilla, peruskouluilla ja lukioilla on ollut mahdollisuus varata ilmainen pedagoginen kierros Didrichsenin esikolumbiaanista kokoelmaa esittelevään uusittuun näyttelyyn. Kierroksella tutustutaan oppaan johdolla näihin muinaisiin kulttuureihin ja siihen, minkälaisia erilaisia merkityksiä musiikilla ja tanssilla on niissä ollut. Vierailusta on pyritty tekemään osallistuva ja elämyksellinen – Oppilaat pääsevät soittamaan, laulamaan ja viestimään musiikin keinoin.\nIlmaiset matkat Alajärven Nelimarkka-museoon Etelä-Pohjanmaan koululaisryhmille\nNelimarkka-rahasto ja Nelimarkka-museo\nKoulujen resurssit vierailla kulttuurilaitoksissa ovat rajalliset ja kuljetuskustannukset ovat suurin menoerä, sillä välimatkat maakunnassa ovat pitkät. Ilmaiset matkat ovat laskeneet kynnystä vierailla ja saada taidekasvatusta koulun ulkopuolella, ja melkein jokaisesta Etelä-Pohjanmaan kunnasta on kyetty tulemaan museovierailulle Alajärvelle.\nLuminaari 2019 on lumitalven iloja, ilmastonmuutosskenaariota ja kestävän kehityksen yhteisvastuuta puntaroiva monialainen oppimiskokonaisuus. Sen lähestyy ilmastonmuutostematiikkaa iloisesta tulokulmasta, kestävän kehityksen mahdollisuuksia omaan arkeen ja elämäntapaamme peilaten sekä nämä “vaikutusteoiksi” yhdistäen. Luminaariin osallistui yhteensä noin 150 oppilasta ja opettajaa, ja siitä on tulossa pysyvä osa Tuusulan kulttuurikasvatussuunnitelmaa.\nLivestriimatut opastukset ovat uudenlainen tapa tarjota kouluille opastuksia maantieteellisestä sijainnista riippumatta. Koulut voivat seurata opastusta omasta luokasta käsin ja kysyä opastuksen aikana herääviä kysymyksiä kommentoimalla opastusta. Livestriimatut opastukset ovat mahdollistaneet Kansallismuseon sisältöihin tutustumisen koko Suomen kouluille: Jokaista livestriimattua opastusta on seurannut 100–200 koululuokkaa, eli arviolta 2 000–4 000 oppilasta ympäri Suomen.\nPekka Töpöhäntä – sananvapaus ja vastuu museon ja teatterin keinoin\nPäivälehden museo ja Laajasalon Huvilateatteri\nPekka Töpöhännän 80-vuotisjuhlan kunniaksi valmistuneet näyttely ja museota kulisseinaan käyttävä näytelmä keskittyvät erilaisuuden ymmärtämiseen ja hyväksymiseen sekä muistuttavat sananvapauteen liittyvästä vastuusta. Näyttelyn ja näytelmän tärkeä osa on Kissojen Päivälehti, joka tarjoaa tietoja ja viihdykettä kaikille näyttelyvieraille sekä mahdollistaa lukuisten mediakasvatuksellisten aiheiden käsittelyn erityisesti esikouluikäisten ja alakoulun kolmen ensimmäisen vuosiluokan kanssa.\nPorin taidemuseo ja Porin lastenkulttuurikeskus\nNäyttely on suunnattu erityisesti vauvaperheille, jotka ovat yhä enenevässä määrin taidenäyttelyiden asiakasryhmä, mutta jolle ei erityisesti ole kohdennettuja näyttelyitä. Näyttelyn taustalla on myös erityislaatuinen Porin taidemuseon museopedagogian ja Porin lastenkulttuurikeskuksen liki 20-vuotinen yhteistyö sekä taidemuseossa 2003 käynnistetty valtakunnallisesti laajasti levinnyt Vauvojen värikylpy.\nTaidelabra – Hyvinkään taidemuseon toiminnallinen näyttelytila\nTaidelabra on oppimisympäristö ja kokoelmanäyttely samoissa raameissa. Taidelabran suunnittelu- ja kehitystyö on ollut monitasoinen ja osallistava, uusia käytänteitä kokeileva. Taidelabraa on suunniteltu ja valmisteltu elokuusta 2018 lähtien yhdessä asiakkaiden, ulkopuolisten asiantuntijoiden, Aalto-yliopiston taidekasvatuksen opiskelijoiden ja museon koko henkilökunnan kanssa.\nKulttuuri kyläilee Järvenpäässä\nJärvenpään taidemuseon, Keski-Uudenmaan sote –kuntayhtymän (Järvenpään alueen kotihoito) ja Setlementti Louhela\nKulttuuri kyläilee on yhteistyöhanke, jonka tavoitteena on lisätä kulttuurin saavutettavuutta kotona asuville ikäihmisille. Kokonaisuuteen kuuluu kolme erilaista taidepakettia, jotka sisältävät taideteoksen sekä teemaan liittyvän aistimateriaalin. Vapaaehtoinen kulttuuriluotsi toteuttaa yhteisen taidetuokion, jonka tavoitteena on aktivoida aisteja ja herättää muistojen kautta keskustelua, ja joka on maksuton ikäihmiselle.\nAmmattilaisten ääni -työpajat ammattiin opiskeleville\nAmmattilaisten ääni -työpajat ovat vastanneet ammatillisten oppilaitosten nykytilanteen haasteisiin tarjoamalla helposti saavutettavaa museopedagogista palvelua, jonka tavoitteena on ollut vahvistaa opiskelijoiden ammatti-identiteettiä. Työpajoissa on tutustuttu ammattipedagogin kanssa alan ammattiryhmien historiaan sekä palkkauksen ja tehtävänkuvien muutokseen. Työpajat ovat maksuttomia ja niitä on voinut tilata myös suoraan oppilaitoksiin.\nPäivälehden museo, Vantaan kirjastot, Aalto-yliopisto\nVirus! on 10–12 -vuotiaille lapsille suunnattu, tablettitietokoneilla pelattava, medialukutaitoa kehittävä peli, joka otettiin käyttöön Päivälehden museossa maaliskuussa 2019. Koululuokat yrittävät pelin tarinassa pelastaa museon sisältämät tiedot niitä uhkaavalta, vaaralliselta tietokonevirukselta. Pelin kehitystyössä Aalto-yliopiston kuvataidekasvatuksen opiskelijat tekivät tiivistä yhteistyötä vantaalaisen Kartanokosken koulun 5. luokan kanssa.\nMobiilireittejä kulttuuriperintöön -hanke\nSuomen Kulttuuriperintökasvatuksen seuran, Museoliitto, Lohjan museo, Mediamuseo Rupriikki ja Postimuseo (Tampere), Rauman museo, Villa Rullud / Espoon kaupunginmuseo, Vantaa kaupunginmuseo, Tuusulan museo, Heinolan museo, Verlan museo ja Keski-Suomen museo\nMobiilireittejä kulttuuriperintöön -hankkeessa nuoret osallistuivat lähialueen kulttuuriperinnön ja -ympäristön tunnistamiseen, määrittelemiseen ja esittämiseen luomalla uusia, oman näköisiä mobiilireittejä yhdeksällä paikkakunnalla eri puolilla Suomea. Mobiilireitit laadittiin museoiden käytössä olevalle Seinätön museo -alustalle ja ne ovat nyt kaikkien kiinnostuneiden hyödynnettävissä.\nJenni Sahramaa, Pedaali järjestösihteeri, info@pedaali.fi ja p. 050 5844865\nMaiju Tuisku, Pedaalin puheenjohtaja, maiju.tuisku@turku.fi


Tuotannon apujigit | Saloteam\nSaloteam suunnittelee ja valmistaa manuaaliseen laitekokoonpanoon kokoonpanojigejä ja -alustoja.\nRatkaisuissa huomioidaan kokoonpantavan lopputuotteen muodot ja materiaalit, jotta tuotteen eri osien asemointi ja tuenta onnistuvat täsmällisesti. Räätälöityjen jigien ja alustojen ansiosta kokoonpanoprosessit tehostuvat ja käsin tehtävässä asennustyössä tapahtuu vähemmän virheitä.\nAsiakkaidemme tuotteiden kokoonpanoprosessi on usein jaettu vaiheisiin tuotantokapasiteetin tehokkuutta ajatellen. Saloteamin toteuttamat tuotannon apuvälineet soveltuvat erilaisiin kokoonpanoprosesseihin kaikissa eri työvaiheissa.


Juuri terveys Cash Approach ? - Witamy na forum!\nJuuri terveys Cash Approach ?\nWysłany: Nie 17:30, 09 Lut 2014 Temat postu: Juuri terveys Cash Approach ?\nLaaja kaikki luonnolliset katastrofit kuin täyttää ja maanjäristykset voi myös vaikuta jättäen jälkeensä kävellä Vahingon ja lyhyesti saada elämä jonkin lopettamista kokonaan . Se voi olla todella yksinkertainen saada määrittämään miten kunnioitettavan ainutlaatuinen lainanantaja on ottaa Katsokaapa heidän verkkosivun [link widoczny dla zalogowanych] sinun kannattaa lukea heidän terminologia pikkutarkasti ennen kaikki määräytyminen johon paljon on paras . Jolla on ollut liukastui omaan toivottu tilanne kokemisen kohtaamaan että heidän luottotiedot on pilviin osaksi kuiluun valmistus ne suuri ja kuivu on mahdollisuus kyetä ymmärtää auto seurauksena auto lainat . Toinen Ohjelman verkkosivusto flipping .\nAssociated eläkkeen siirto taloudellinen tekee eron, valitsevat tuki of mukaisesti laki yritys voi varmasti auttaa talon omistajille tekevät paras lopullinen päätös noin jos sinun pitäisi mennä sen jälkeen liittohallitus välittämää ratkaisu jotta yksinkertaisesti vastata erikseen . Talosi hintalappu korotukset kuin koiran omistaja erityisesti jos lenkkeily aikaa on todella pitkä vain , se osoittaa . Ymmärtää kaikki , jatkuvasti läpi perusteellinen, ei missaa tahansa tiedot kanssa pikkupräntin . House laina sivustoja pohjimmiltaan kaikki feaures alue ja kaikki haluat tehdä, on katsoa läpi , ilmeen kautta ja katsoa . Kun opiskelija haluja to laskeutua kunkin opintolainoja , se voi alennettua maksu ja sekoita kaikki vain tietyn kustannus [link widoczny dla zalogowanych] takaisinmaksu terminologiaa voi olla hieman enemmän jäykät . On bensiini laskenut in hinta ? Tuskin mitään , ja varmasti olemaan koskaan kauppahinta vaiheissa rasva oli verrattuna vuosi sitten . Kaikki kerralla, sinun tarvitse on niin tärkeä josta halua lopettaa se.\nTämä on todella kutsutaan käteisennakkoa ja voit saada tällaisia ?? lainat tunnin ja 2 päivää kun sovelletaan verkossa . tapauksia, joissa verrata niitä ja asuntolaina hait. On olemassa lukuisia käsi laskimet noin ja se olisi monivaiheinen tehtävä kuin löytää sängyn Meets raha .\nMuista , kun auto ajoissa hajoaa , perheenjäsenen on loukkaantuneiden sekä lääketieteellinen toimenpide ei vakuutus , ehkä vaalia koira tai kissa vaatimuksiin kiireelliset lääketieteelliset toimenpiteet , ei ole a syystä olla huolissaan miten maksamaan ylimääräistä nämä asiat - sitähän palkkapäivä laina olisikaan for: mielenrauhaa !. Nyt joilla alle keskiarvon luotto perintö ei suurin haaste ja paras tapa hyväksytty kohteelle henkilökohtaiset lainat . Huono luotto ei välttämättä tarkoita sinulla on hyväksyt riittämätön palvelut kun työ mistään autolainan paketti jotka auttavat joka on tuore uusi alusta . Kun laiminlyödä maksamaan rahoitus eräpäivänä , monia maksut sinun on on aivan kuten myöhästymismaksuilta ja täydentäviä rahasto maksut . Saatat jo tietää teidän huono luotto tulokset voi tehdä kovempi ja ovat oikeutettuja varten rahoituslainojen [link widoczny dla zalogowanych] läsnäolosta huolimatta panttilainan minuutin kortti , silti se kestää noin vuosi ja kustannus historiallinen menneisyys nähdä huomattavia eroja in luotto pisteet niille, jotka ovat epätasainen luotto pisteet . Tämä maksu on hinnoiteltu vuosittain ja on myös yleensä peilattu osana maksu.\nTänään , paljon palkkapäivä laina lainanantajat ovat siirtymässä varten annetun net foorumi joka mahdollistaa ihmisiä vain saada Online palkkapäivä lainat, vain täyttämällä web-pohjainen pyyntö , se joka puolestaan ?? ryhtyy muutaman minuutin, ja myös tarjoaa helppo sopimuksen käytäntö, joka hankkivat Hetken . määrä talot merkintöjen ovat dokumentoitu on kuluessa tuloskortti.


Avoimen yliopiston syksyn opetustarjonta on julkaistu — Kokkolan yliopistokeskus Chydenius\nPääsivu / Ajankohtaista / Uutiset / Uutisia 2012 / Avoimen yliopiston syksyn opetustarjonta on julkaistu\nAvoimen yliopiston syksyn opetustarjonta on julkaistu\ntekijä: Päivi Vuorio — Viimeisin muutos perjantai 11. toukokuuta 2012, 12.26\nSuunnittele jo nyt syksyn opintojasi ja tutustu avoimen yliopiston opetustarjontaan lukuvuonna 2012-2013.\nKokkolan yliopistokeskus Chydeniuksen avoimen yliopiston seuraavan lukuvuoden opintotarjonta on julkaistu yliopistokeskuksen verkkosivuilla. Opintoja on tuttuun tapaan tarjolla laajasti eri aloilta, valikoimassa on kestosuosikkien lisäksi myös joitakin uusia oppiaineita. Avoimen yliopiston opinnot ovat kaikille avoimia pohjakoulutuksesta tai iästä riippumatta ja opinnot sopivat hyvin moniin eri käyttötarkoituksiin: työelämän osaamisen tueksi, harrastukseksi tai uuden ammatin hankkimiseen.\nKokkolan yliopistokeskus Chydeniuksen avoimessa yliopistossa on mahdollista opiskella ensi syksynä opintoja monipuolisesti eri tiedekunnista: humanistisia aineita, laaja valikoima kasvatustieteellisiä aineita, informaatioteknologisia aineita, matemaattis-luonnontieteellisiä aineita ja yhteiskuntatieteellisiä aineita. Lisäksi tarjonnassa on yleisopintoja sekä kieli- ja viestintäopintoja. Päättyvänä lukuvuotena ensimmäistä kertaa tarjonnassa ollut Sosiaali- ja psykogerontologian opintokokonaisuus alkaa ensi syksynä uudelleen. Aiemmalta lukuvuodelta tutun opintotarjonnan lisäksi syksyllä alkaa uutena esimerkiksi Hyvä elämä ja etiikka –opintojakso sekä Musiikkiterapian perusopinnot.\nMonet avoimen yliopiston opinnoista toimivat non-stop-periaaatteella, eli opiskelija voi ilmoittautua mukaan milloin tahansa ja edetä opinnoissaan oman aikataulunsa mukaan.\nAjankohtaiset musiikkiterapian opinnot alkavat syksyllä\nMusiikkiterapian perusopinnot käynnistyvät jälleen Kokkolan yliopistokeskuksessa syksyllä 2012. Musiikkiterapian tieteenala ja sen eri sovellukset ovat viime aikoina herättäneet runsaasti mielenkiintoa. Musiikkiterapiassa käsitellään musiikin hoitavia, psykologisia ja fysiologisia vaikutuksia. Musiikkiterapialla\ntarkoitetaan musiikkiterapeutin suorittamaa ja musiikin eri ominaisuuksia hyödyntävää toimintaa hoidollisten päämäärien saavuttamiseksi. Musiikkiterapiaa käytetään niin psyykkisessä kuntoutuksessa kuin myös kehitysvammahuollossa, oppimisvaikeuksien kuntoutuksessa, vanhustenhoidossa, avohoidossa ja kaikkialla, missä ihminen on hoidon ja kuntoutuksen tarpeessa.\nMusiikkiterapian perusopintojen tavoitteena on antaa opiskelijalle teoreettista ja tutkimuksellista perustietopohjaa musiikkiterapiasta sekä perehdyttää musiikkiterapian sovelluksiin ja käytäntöihin erilaisissa diagnostisissa kohderyhmissä. Musiikkiterapian perusopinnot eivät anna musiikkiterapeutin ammatillista pätevyyttä, mutta niitä voi käyttää suoraan osana musiikkiterapeutin kliiniseen kelpoisuuteen johtavaa koulutusta. Perusopintojen jälkeen opiskelijalla on kuitenkin valmiudet käyttää musiikkia terapeuttisesti oman työnsä monipuolistamiseksi. Opintoihin sisältyy luentoja, seminaarityöskentelyä ja demonstraatioita yhteensä noin 10 viikonloppuna. Suoritustapoina ovat lisäksi kirjallisuus, oppimistehtävät ja -päiväkirjat sekä kokemuksellinen työskentely. Opinnot soveltuvat erityisen hyvin hoito-, erityiskasvatus- ja musiikkialan ammateissa toimiville tai niille aikoville sekä sivuaineopinnoiksi esim. psykologian, erityispedagogiikan ja kasvatustieteen opiskelijoille. Perusopintoihin ei ole pääsyvaatimuksia.


199906438 - Taloussanomat - Ilta-Sanomat\nTIEDE TUO TYYLIÄ SOLMIOIHIN\nKun fyysikko päättää keskittyä miesten kravattisolmuihin, hän tekee sen perusteellisesti. Kun asialla on kaksi fyysikkoa, syntyy iso liuta kaavoja ja vakuutus siitä, että kravatin voi solmia ainakin 85 eri tavalla.\nCambridgen yliopiston tutkijat Thomas Fink ja Yong Mao julkaisivat viime viikolla Nature-lehdessä artikkelin Designing Tie Knots by Random Walks. Matemaattisen mallin avulla he löysivät nykyisin yleisesti käytettävien neljän kravattisolmun lisäksi yli 80 muutakin solmimistapaa.\nValitettavasti osa löydetyistä tavoista on joko liian mutkikkaita tai toispuolisia, että niistä olisi laajempaan käyttöön. Silti tutkijoiden mielestä paljastui ainakin kuusi uutta käyttökelpoista solmimistapaa.\nEta 3, gamma 1 vetoaa Kiinassa\nFinkin ja Maon keksimistä solmuista ainoastaan yksi on helpompi kuin länsimaissa yleisesti käytetyt solmut. Se aloitetaan kravatti nurinpäin, leveä pää kietaistaan kapean pään ympäri, leveä pää viedään ylös keskelle solmun sisäpuolelta ja vedetään takaisin alas syntyneen silmukan läpi.\nSilläkin on itse asiassa jo miljoonittain uskollisia käyttäjiä: kiinalaislapsilla se on yleinen helppoutensa vuoksi, mutta länsimaihin tapa ei ole levinnyt. Finkin ja Maon sille antama nimitys seuraa solmimisvaiheiden määrää: eta 3, gamma 1.\nEnglantilaislapsilla on koulupukujensa kanssa selvästi kiinalaisia vaikeampaa, sillä tavallisessa eurooppalaisessa perussolmussakin on yksi solmimisvaihe enemmän. Sen lisäksi yleisesti tunnettuja ovat Windsorin solmu, siitä johdettu puoli-Windsor ja 1950-luvulla rekisteröity Prattin solmu.\nEta 7, gamma 2 näyttää muhkealta\nSanomalehti Daily Mailin toimittaja uskaltautui viime viikolla testaamaan yhtä uusista solmuista. Eta 7, gamma 2 ei lopultakaan sopinut toimittajan tyyliin.\n´Kaulassani oleva jokin näyttää kasvismössöltä, jolla on jalat. Se on ylälaidastaan mahtavat yhdeksän senttiä leveä´, kirjoittaa Paul Harris.\nKokeilen samaa solmua poikani koulukravattiin. Ensimmäisellä yrittämällä solmion mitta loppuu kesken. Toisella kertaa syntyy nätti ja napakka solmu, joka jättää kravatin niin lyhyeksi, ettei vilkkainkaan kuusivuotias onnistune mutaamaan sitä välitunneilla.


SLEEPING BEAUTY: kesäkuuta 2013\neli tämmöinen pikainen ilmoitus, että tänä yönä 02:00 lähetään ajaa hesaa kohti tyttöjenkaa (..taino eihän me sitä autoo ajeta,hehe), ja sitte aamulla lähteeki lento kohti saksan maata! oon niiiiin innoissani, et kohta perkeleen levikset repee. lol. en oo nyt postailuja kerenny tehä, ku olin aika kauvan äitillä siellä tampereen lähellä, mut sen voin sanoo et perjantai (lappeenrannassa) vietetty juhannus oli tosi huikee, mut sit lauantai sukulaisten kanssa juhlien oli vielä huikeempi! oli törkeen hauskaa kummassakin! :-) onneks pääsin molempiin! ihanaaa kesää teille & palaillaa n. 5 päivän kuluttuu kuvilla !\nkuvat weheartit.com sivustolta\nxoxo Roosa pv 26.6.13 2 kommenttia:\nrakastan kesää vaan niin paljon. voiko oikeesti olla jotakin parempaa? ihanat lämpimät ilmat (okei kokoaja vissii satanu, mutku tulee yksin lämmin ilma, oon ihan onnesta soikee), ihanat illat ystävien kanssa, ruskettuminen, kesävaatteet, jotka on vaan parhaita, musiikin kuuntelu ja kaikki muu mahollinen. vaikka nyt onkii pien ressi juhannuksesta, ku oon niin kahen vaiheilla, että lähenkö sukulaisten kanssa juhlii miu kummille jossa on vaan yksinkertaisesti parasta seuraa & ilmaset antimet, vai jäänkö tänne juhlii perus-örvellys-juhannuksen parhaiden kavereiden kanssa, joiden kanssa on taatusti mahtavaa ja tulee unohtumaton juhannus? joteki tosi vaikee valita... ja muutenkin en tiiä. ärsyttää, ku pitää olla kaks tosi ihanaa juttuu päällekkäi, ja sit ei osaa yhtää päättää. no, mut tuleehan noita juhannuksia uusia joka vuos, et aina sitä kerkii juhlii! mut tiiän vaan itteni, et kumman tahansa tuun valitsee, nii tuun katuu sitä päätöstä jossakin välissä. perus mie.. :-D\nnyt nopsasti nää tän päivän kuulumiset, eli oon vaan makoillu ulkona auringossa ja ottanu aurinkoa, napsinu vähän kuvii (suurin osa kyl eiliseltä), tullut kaverilta, kun olin niillä yötä, ja vaan ollu ja pohtinu tätä juhannusta. oon suoraan sanottuna helvetin huono tekee mitää päätöksii, en vaa osaa yhtää päättää sitä oikeeta, ku tiiän et se on sit kummiki väärä, tai en tiiä... hitto ku en tiiä mistää mitäääää, haha ! okei, nyt pitää lopettaa tää teksti, ku kokoaja juttu menee juhannuksee ja kui paska oon tekee mitää päätöksii.. :--D !\nxoxo Roosa pv 19.6.13 5 kommenttia:\nvähä kuvia tästä viime päivistä! eli tommonen pikkunen söpöläinen kotiutui meille joskus muutama viikko sitten, kissi omistaa nimen sissi :-) hehe. leivottii tos yks ilta siskonkaa tosi pitkästä aikaa! tehtii daim muffinsseja, ja täytyy kyl sanoo, että.. nyt ne näyttää paremmilta kun maistuu ! oli hirvee kuivii, ja äöh haha, ei vaan osata koskaa leipoo mitää, tai sit mie en osaa. ainoo miu bravuuri on juustokakku, mut muut sössöt ei kyl koskaa onnistu miulta. käytii tos myös yks päivän ihanaisen miian kans vähä jätskillä, ja nappaa pari kuvaa, ja vähä fiilistelee saksaa & summer uppii, koska nehä on ihan kohta!! en malta millää oottaa niitä kumpaakaa, tulee olee varmaa yksii parhaimmista reissuista! :-D tänää olin töissä, ja sielä vierähti joku päälle tuntia, ja kyl perkele aamulla ärsytti herätä joskus 9 aikaaa.. en millää ois jaksanu nousta, ku on taas joteki uni velkoja, vaikka kesälomal pitäs saaha nukkuu ja tommoi, mut niiku mie joskus kerroinkii, en malta olla paikallaa, ja viiletän aina missä sattuu, ja sit toi nukkuminen menee vähä vähemmälle.. mut kyl tää tästä (sitte joskus...)! nyt suuntaan tonne naapuriin ystävälleni muiden tytsyjen seuraa! pusuja heips :-)\nxoxo Roosa pv 17.6.13 2 kommenttia:\nvihaaaan sadepäiviä. sillo ei oo koskaa mitää järkevää ja rakentavaa tekemistä. tääkin kokopäivä meni ihanalla ystävällä vaa kokopäivän sängyssä maaten, okei en voi väittää et se ei olis ollu ihanaa, koska se oli, koska koko päivä vaa oli löhöilyy ja löllöilyy, ku tää alkukesä on on ollu yhtä hässäkkää ja toimintaa kokoaja! mut rakastan kylläkii sitä, ku on kokoaja jotai mitä tehä, koska vihaan sitä, ku ei oo mitää tekemistä. valitan useesti miu yhelle ystävälle, et jos miu joku sarja loppuu, tai ei oo yhtäään mitään tekemistä, nii valitan aina sille, et kuolen kohta, ku ei oo jotaki tekemistä. mut oikeesti siltä se tuntuu, ku ei oo mitää tekemistä! en malta vaa löllöillä kokopäivää, tai olla vaa sisällä tai olla tekemättä yhtään mitään - ei sovi miulle ollekaa. oon enemmi semmone joka on kokoaja lietsussa ja tekee kaikkee ja semmoi! rakastan ihan hirveesti semmossii extempore matkoja, reissuja, päähän pälkähdyksii tai muit semmossii ! :-) ihan parasta, ku joku vaa yhtäkkii heittää, et 'hei lähetääks viikonloppuna hesaa shoppailee' tai jotakii muuta vastaava! vihaan semmossii ihmisiä, jotka hirvee pitkää suunnittelee asioita, jaarittelee, ei uskalla kokeilla uusia juttuja, miettii hirvee huolella kaikkien juttujen riskit, tmv. mie vaan teen ja sit lopuks mietin, et mitä tulikaa tehtyä. mut se siinä onkii parasta, koska just tommosseet muistot on sitte oikeesti niitä kaikkein parhaimpia ;-) !\ntossa ylenpää oli vähän päivänasu kuvia, ja uudesta paidasta muutama kuva! nyt taijjan jatkaa ton yhden kauhuelokuvan kattomista siskonkaa ja sitte tehä jotaki muuta! ihanaa illan jatkoo teille & aah, tästä kesästä tulee vaan yksinkertasesti niiiiiin paras PISTE.\nxoxo Roosa pv 11.6.13 4 kommenttia:\nheeippa, ihanaiset ihmiset sielä ruudun toisella puolella :-) nyt ollu kivasti taukoo postailuissa, koska oltiin äitin luona tampereen lähellä 3 yötä, ja se vierähti sielä kivasti rentoutuen, ja tehden kaikenlaisia mahdollisia kasvonaamioita, sun muita juttuja. käytii kiertää ideapark, ja sieltä tarttu muutama kiva juttu mukaan, ei ehkä ihan kovin hyper tarpeellisia, mutta kun se palkka tuli, niin kai sitä nyt sai vähä jotaki kivaa ostella, hehe. tässä on niitä school's out grillikemu kuvia, kun oltii tyttöjen kesken sonjalla! edelleenkin ilta oli ihan huippu ja seura oli mitä parhainta! kuvat ei oo kaikki muokattuja, koska nyt väsyttää aivan pirusti, kun edellinen yö veny vähän pitkäks tuola yhessä rannassa/mökillä ollessa kaveriporukalla, ja vähän juhlien tätä elämää, joten väsyväsyväsy! sonja tuli tänää lappeenrannasta asti moikkaa miuta, ku ei oltu nähty melkee viikkoo, yyh.. nii päätettii lähtee vähä jätskille ja ulos, oli kivaa, siitä sittä muutama kuva myöhemmin, luultavasti huomenna :-) mutta nyt minä taijjan sammuttaa tän läppärin ja käydä nukkumaan hymy huulilla, koska elämä on ihanaa, ja tuntuu et kaikki on just nyt nii ku pitääkin, on ihanaa vaa olla onnellinen. se tunne on varmaa yks parhaista, ku ei oo huolia ja murheita. hyvää yötä kaikille, älkää nähkö pahoja unia, pus moi!\nxoxo Roosa pv 9.6.13 7 kommenttia:


Firstbeat-mittaus | Ida Hanhiniemi\nTein pari viikkoa sitten Firstbeat-mittauksen yhteistyössä Mehiläisen kanssa. Kiinnostuin mittauksesta ekan kerran jo reilu vuosi sitten luettuani, että sen avulla voisi tarkastella omaa unirytmiä ja palautumista ja huomata konkreettisesti, missä kohtaa oma arki on kuormittavinta. Firstbeat-mittaus auttaa tunnistamaan omaan hyvinvointiin vaikuttavat tekijät töissä ja vapaa-ajalla ja siten auttaa stressinhallinnassa.\nViime syksy oli mulle hullun kuormittava ja mulla oli silloin pitkästä aikaa ongelmia nukkumisen kanssa. Mun oli tuolloinkin suhteellisen helppo nukahtaa stressistä huolimatta, mutta stressaavimpina aikoina heräsin usein aamuyöllä sykkeet korkealla milloin mikäkin huoli mielessä, enkä meinannut enää saada takaisin unenpäästä kiinni.\nTuolloin oma palautumiseni oli varmaan ihan surkealla tolalla ja olisi ollut tosi kiinnostavaa tehdä mittaus silloin ja verrata sitä tämän hetken tuloksiin, sillä nyt mittausta tehdessäni oma arki ja fiilis muutenkin olivat ja ovat melkolailla ideaalitilassa.\nLaite tuli mulle postitse kotiin ja aloitin mittauksen seuraavan päivän aamuna, heti herättyäni. Mittari kiinnitetään iholle elektroidien avulla ja poistetaan ainoastaan suihkun ja saunan ajaksi, jonka jälkeen mittaus jatkuu automaattisesti kun mittari on jälleen kiinnitetty takaisin. Mun mittaus kesti viisi päivää, mutta kolmenkin päivän mittaus kertoo jo paljon – on tärkeää, että mittauksen aikana olisi sekä työ- että vapaapäiviä.\nFirstbeat-mittaus mittaa autonomisen hermoston toimintaa ja sykevälien vaihtelua.\nFirstbeat-mittauksen avulla voi selvittää:\n– Palautuuko unen aikana riittävästi\n– Onko päivissä palauttavia hetkiä\n– Sisältääkö päivät riittävästi liikuntaa ja kehittääkö liikunta kuntoa\nMittausjakson ajan täytetään päiväkirjaa sellaisista asioista, joilla on vaikutusta mittaukseen; nukkumisesta, liikkumisesta, ruokailuhetkistä, palavereista, rentoutumisista jne. Hyvinvointinalyysi käydään läpi päiväkirjaa ja mittarin antamaa raporttia peilaillen. Päiväkirja täytetään kätevästi henkilökohtaisen linkin takaa, joten riittää, että sitä pitää auki puhelimen selaimen muistissa ja päivittelee sinne pari kertaa päivässä tietoja vaikka siirtyessä paikasta toiseen.\nPäiväkirja alkaa lyhyellä aloituskyselyllä:\nMittausjakson päätyttyä laite postitetaan takaisin ja kun hyvinvointiasiantuntija on ehtinyt tehdä raportin, käydään Firstbeatin muodostama hyvinvointianalyysi läpi joko puhelimitse tai vastaanotolla.\nKävin hyvinvointianalyysin läpi Antti Pursion, Mehiläisen työfysioterapeutin, kanssa. Mun päivät ja rutiinit olivat kuulemma tosi ideaaleja rytmin, liikunnan ja palautumisen suhteen, mutta aika iltapainotteisia ottaen huomioon työaikani (jotka ovat onneksi joustavat, mutta jotka kuitenkin painottuvat klo 9-17 välille) – menen siis liian myöhään nukkumaan arkiaamuherätysaikaan nähden.\nSe mikä oli mulle itselleni helpottavin tieto, oli se, että mun elimistöni palautuminen alkaa samantien kun nukahdan ja esimerkiksi mun analyysin ensimmäisenä yönä koko unijakso oli keskeytyksetöntä palautumista. Sen sijaan päivän mittaan mulle ei kerry lähestulkoon ollenkaan palauttavia hetkiä ja se oli yksi asia, johon Antti toivoi mun kiinnittävän jatkossa enemmän huomiota hyvinvointini ja työssä jaksamiseni kannalta.\nRaportissa punaiset kohdat ovat stressiä (sekä positiivista että negatiivista), eri väriset siniset eriasteisesti kuormittavaa liikuntaa, vihreä palautumista. Jokaisesta mittauspäivästä on raportissa oma sivunsa joten on helppo vertailla eri päivien tuloksia keskenään.\nPäiväkohtaiseen analyysiin kuuluu päiväkohtainen kaavio mittauksesta sekä yhteenvedot stressin ja palautumisen tasapainosta, unen palauttavuudesta, liikunnasta ja energian kulutuksesta.\nEnsimmäisenä mittauspäivänäni olin aamun etätöissä, päivän toimistolla, töiden jälkeen kaksilla eri treffeillä ja illalla salilla ystäväni kanssa ennen kuin ystäväni tuli yökylään luokseni. Päivän aikana oli yksi palauttava 10minuutin hetki; ratikkamatka töihin etäaamun jälkeen. Antti kommentoi, että ”taidat olla melkoisen aktiivinen tyyppi” kun katseli mun palautumisraportteja valveillaoloajalta – yhtenä päivänä päivän aikaista palautumista oli kokonaiset 1 minuutti. Huh! Onneksi palautumista oli kokonaisuudessaan riittävästi ekan päivän osalta, koska unijakso oli niin ideaali, mutta päivän aikana palautumista mun kannattaa alkaa edistää tauoilla.\nSalitreeni oli rasittavuudeltaan kuntoa ylläpitävää – perussalitreeni lyhkäisellä lämmittelyllä ja nopealla loppuvenyttelyllä. Päivän aikana liikuntaa kertyi yhteensä 2h 55min, josta reipasta 30min verran ja rasittavaa 5min (:D). Mittausjakson aikana päiväkohtainen liikuntamäärä oli lähellä neljää tuntia kahta ekaa mittauspäivää lukuunotamatta.\nEnsimmäisenä päivänä askeleita kertyi reippaat 5300, joka on ihan ok – parhaimpana mittauspäivinä askelia kertyi 9777, joka on tosi hyvin ja kertoo siitä, että mun arjessa on ihan hyvin hyötyliikuntaa – myös talvella, jolloin liikun vähemmän kävellen muihin vuodenaikoihin verrattuna. Luvut täsmäsivät mulla suhteellisen hyvin puhelimen askelmittariin, vaikka puhelin ei tietysti ole ihan koko aikaa mukana, jolloin Fistbeat-mittauksen luvut ovat täsmällisempiä.\nMun alin leposyke mittausjakson aikana oli 43 ja ekana päivänä 44 kun taas mittausjakson loppuakohden 48 ja 49, joka kertoo siitä, etteivät sykkeet laskeneet optimiin mittausjakson loppuakohden – syynä saattaa olla yksi juhlailta ja sen seuraksena parin seuraavan yön osalta heikommat yöunet. Mittauksesta käy ilmi myös päivittäiset maksimisykkeet. Näistä tiedoista on hyötyä niille, jotka haluavat optimoida treenaamistaan.\nToka mittauspäivä olikin monella tapaa ensimmäisen vastakohta – se oli tämä perjantai, jolloin illan ohjelmana oli mun synttäridinneri, päivällä oli astroluenta mun kotona ja lounaskin syötiin vastapäisessä rakennuksessa, eli askelia kertyi ihan naurettavan vähän; 1265!\nSurkea askelmäärä ei kuitenkaan ollut päivän heikoin kohta, vaan uni, jolloin palautuminen jäi kohtalaisen puolelle, mittausjakson huonoimmaksi palauttavuuden kannalta. Kaaviosta näkee, että olen nukahtanut puoli neljän aikaan yöllä ja vaikka unijakso alkaakin palauttavana, se ei ole sitä koko yötä kuten ekana yönä. Miksi?\nKoska join päivän aikana neljä alkoholiannosta. Puolikkaan lounasviiniin ja pari lasia skumppaa illalla ennen kuin siirryin tilaamaan alkoholittomia drinkkejä loppuillasta. En ollut humalassa, mutta silti yöuneni laatu kärsi merkittävästi. Huh, en olisi uskonut että ero on noin merkittävä, vaikka toki alkoholin lisäksi myös vähäinen liikunta vaikutti osaltaan unenlaatuun.\nHulluinta oli tajuta, että tämä yksi huonosti nukuttu yö vaikutti myös tuleviin öihin niin, ettei palautuminen ollut ensimmäisen yön tasolla enää yhtenäkään yönä, vaikka päivät olisivat olleet muuten ensimmäisen kaltaisia tai jopa palauttavampia päivän aikana.\nFirstbeat-mittauksen aikana on mahdollista suorittaa kuntotesti; reipas yhtämittainen 30 minuutin kävely, jonka sykevälivaihtelun perusteella on mahdollista kertoa, onko oma kunto millä tasolla muihin samanikäisiin nähden. Mä jätin tämän hölmösti tekemättä, olis kantsinut!\nJatkossa mun kannattaisi kiinnittää enemmän huomiota siihen, että pitäisin taukoja kesken päivän. Palauttavaksi hetkeksi ei kuulemma kelpaa sellainen ihan vaan vähän tässä samalla katson seuraavaa työtehtävää ja oikoluen huomisen blogipostausta -tyyppinen ”tauko”, vaan pitäisi ihan oikeasti osata ottaa kesken työpäivän hetkiä, kun ei tee mitään hyödyllistä. Pitäisi ottaa kesken päivää meditoinnista taas tapa!\nHyvinvointianalyysissäni oli yhden illan kohdalla tosi kiinnostava palauttava jakso ennen nukkumanamenoa; iltakävely! Jätin tuona iltana tarkoituksella puhelimen tosi vähälle (laitoin sen lentokonetilaan, etten vahingossakaan jumittuisi selaamaan instagram-feediä), latasin Spotify-soittolistan offline-tilaan ja lähdin seikkailemaan lähirantaan ja -alueille. Keskellä yötä sain kävellä omassa rauhassani ja kiireetön yökävelyni osoittautui ilmeisen palauttavaksi.\nOlen tässä alkuvuodesta tajunnut, että kävely on muutenkin aivan aliarvostettua; kaikessa siirtymisessä paikasta toiseen ei aina kannattaisi olla mahdollisimman tehokas, sillä kävely on mitä parhain tapa rauhoittaa mieltä ja havainnoida ympärillä olevaa maailmaa. Oli myös hauskaa huomata, että monet mun reippaammat kävelyt paikasta toiseen olivat rasittavuudeltaan saliharjoitteluani vastaavia; kuntoa ylläpitäviä. Hyötyliikunnan merkityksestä ei siis todella puhuta turhaan.Joo, ei ole mitään ärsyttävämpää kuin polkea sohjossa kauheaa kyytiä kiireessä paikasta toiseen painavien kantamusten kanssa, mutta kävellä voi onneksi muutenkin – en muista koska olisin käynyt yhtä paljon iltakävelyillä kuin nyt tammikuussa! Välillä yksin, välillä yhdessä. Välillä musiikkia kuunnellen, välillä puhelimessa puhuen ja aika usein ihan ilman mitään muuta kuin minä ja ajatukseni.\nMun salikäynnit, joita mahtui mittausjaksolle kaksi, olivat molemmat luonteeltaan peruskuntoa ylläpitäviä. Harjoituksista tulee erillinen kaavioraportti, jonka perusteella Antti suositteli että voisin tehostaa harjoitustani lyhentämällä 10 minuutin alkulämmittelyn 5 minuuttiin ja tehdä sarjat lyhyemmillä tauoilla. Jos haluaisin kunnon ylläpidon lisäksi parantaa kuntoani, mun kannattaisi vaihtaa 1 x jooga, 2 x sali -tyylisestä viikkotreenistä 1 x sali, 2 x aerobinen, 1 x jooga -tyyliin. Tosi hyvä ja konkreettinen vinkki!\nIkäluokkaani nähden olin kaikissa tuloksissa keskiarvon yläpuolella, josta olin helpottuneen ilahtunut, sillä tiedän että arkiset perusjutut ovat osaltani kunnossa, mutta välillä elämässäni on jaksoja, jotka meinaavat uuvuttaa siinä hetkessä ihan liiaksi. Palautuminen tuollaisista jaksoista on onneksi vielä suhteellisen nopeaa ikäni, yleiskuntoni ja arkirutiinieni vuoksi.\nKenelle Firstbeat-mittaus sopii?\nKenelle tahansa, joka haluaa tunnistaa oman arkensa kuormittavat ja palauttavat kohdat ja kelle tahansa, joka haluaa oppia hallitsemaan stressiä paremmin. Sykkeeseen vaikuttavat lääkekuurit voivat tehdä mittauksesta epäluotettavan, muuten mittaus sopii kaikille.\nOpin mittauksesta uutta – vaikka tiedän, ettei lasi tai pari alkoholia oikeasti auta nukkumaan paremmin kuten olisi helppo ajatella, oli havahduttavaa huomata se konkreettisesti mittaustuloksista ja tajuta tuollaisen määrän pitkäaikainen vaikutus omaan hyvinvointiin.\nTaukojen merkitys alleviivaantui oman jaksamisen kannalta (miksi tuntuukin niin vaikealta pitää edes 10 minuutin tauko kesken päivän?) ja tuli sellainen olo, että itku, jos voin noin pienellä asialla vaikuttaa omaan jaksamiseeni tosi kokonaisvaltaisesti, niin miksi en tekisi niin. Mittaus oli siis oivallinen muistutus ja herättely moneen asiaan, jotka ovat toki tuttuja, mutta joita ei pysähdy miettimään sen tarkemmin omassa arjessa.\nFirstbeat-analyysin tarkan hinnan saa kysymällä Mehiläisestä ja lisätietoja Firstbeat-mittauksesta löydät täältä.\nEdellinen juttu Vuoden vastuullisin\nSeuraava juttu Arkisten rutiinien keskeyttämisestä\nYhteistyötäsi Mehiläisen kanssa on ollut hurjan mielenkiintoista seurata! :) Stressi näkyy omassa kropassani monesti nimenomaan fyysisinä oireina ja kuormittavuutta ei monesti tule edes ajatelleeksi, kun painaa arjessa menemään. Kiitos Ida – opin paljon uutta! <3\nVitsit Noora, kiitos että kommentoit ja tosi tosi kiva kuulla että näistä on ollut hyötyä!!\nJust noin se on, että stressiä ja sen aiheuttamia oireita ei oikein tule miettineeksi arjessa. Hyvä jos tämä vähän pysäytti :)\nMielenkiintoinen postaus! Mua jäi vähän ihmetyttämään nuo askelmäärät – sanoit, että noin 5 000 askelta olisi ihan hyvä määrä ja että 10 000 jo oikein hyvä tulos. Mulla on puolestaan ollut mielikuva, että aikuisen tulisi liikkua päivässä tuo noin 10 000 askelta, ja tuo 5 000 askelta kuulostaa siihen verrattuna jos ei nyt huonolta niin ei kovin hääviltäkään määrältä – eihän se käveltynä matkanakaan ole kuin pari-kolme kilometriä koko päivän aikana (askelten pituudesta riippuen tietysti). Toki näkemyksiä on varmaan monenlaisia niin kuin kaikissa muissakin terveyteen tai mihin tahansa liittyvissä asioissa, mutta itseäni kyllä hämäsi tuo, että noin vähä askelmäärä olisikin ok.\nKiva että kommentoit Anni. :) Kaipa tuo 5000 askelta + tunnin salitreeni oli esim. riittävä kombo kulutuksen kannalta, luulen että kokonaiskuvasta tässä vaan oli kyse, eikä siitä mikä määrä nyt kellekin on ok tai ihan ok. Onhan tuo 10 000 askelta päiväsuositus joo, mutta kuulemma se täyttyy tosi harvalla, joten ehkä keskiarvoon nähden noi n. 5000 oli nekin ok, vaikkeivät tosiaan mitään ihmeellisiä.\nItsellänikin oli mahis tehdä First Beat. Mielenkiintoista ja silmiä avaavaa. Iso määrä oivalluksia omaan hyvinvointiin, kun saa ns ”faktat tiskiin”.


Pääkirjoitus | Kymenlaakson luvut yllättivät THL:n tuoreissa lihavuustilastoissa – Painonhallinta hyödyttää yksilöä ja yhteiskuntaa | Pääkirjoitus & mielipide | Kymen Sanomat\nPääkirjoitus Kymenlaakson luvut yllättivät THL:n tuoreissa lihavuustilastoissa – Painonhallinta hyödyttää yksilöä ja yhteiskuntaa\nPitkästä aikaa Terveyden ja hyvinvoinnin laitoksella (THL) oli hyviä uutisia Kymenlaaksoon. Tuoreet lihavuustilastot yllättivät. Tämän hetken laskelmien mukaan kymenlaaksolaismiehet olisivat liki solakimmasta päästä Suomessa kymmenen vuoden kuluttua. Naisten osalta tilanne on toisenlainen, naisista lähes 30 prosenttia olisi ennusteen mukaan painoindeksinsä puolesta lihavia Kymenlaaksossa.\nMiesten hyvät tulokset ovat yllättäviä siksi, että Kymenlaakso tyypillisesti laahaa häntäpäässä useissa hyvinvointia mittaavissa tutkimuksissa. Hyvä asia yksilön kannalta on se, että onnistunut painonhallinta vaikuttaa monella tapaa fyysiseen toimintakykyyn, mielenterveyteen ja riskiin sairastua useisiin syöpiin sekä sydän- ja verisuonitauteihin. Lihavuus puolestaan lisää kaikkia riskejä.\nHuonompi uutinen on se, että yhä useampi Kymenlaaksossa on tilastojen valossa kerännyt ylipainoa vuoteen 2032 mennessä. Ylipainoisten ja lihavien suhteellinen osuus väestössä on kasvanut.\nTilanne ei ole järin hyvä nytkään. Yli 70 prosenttia kaikista yli 30-vuotiaista suomalaismiehistä on vähintään ylipainoisia ja naisista yli 60 prosenttia. Hälyttävää on se, että 6-vuotiaista pojista joka neljäs on ylipainoinen. Vastuu lapsen hyvinvoinnista ja arkiliikunnan määrästä on vanhemmilla.\nArkiliikunnan vähäisyys, istumatyön lisääntyminen ja epäterveellisten tuotteiden helppo saatavuus tukevat huonoa kehitystä. Vähemmistössä alkavat olla kovakuntoiset tai normaalipainoiset aikuiset.\nKannustavista tilastoennusteista huolimatta miesten näkymät ovat naisia synkemmät. Sepelvaltimotaudin ja diabeteksen riskit ovat miehellä suuremmat. Esimerkiksi Kotkassa naiset ovat myös innokkaampia hyödyntämään kaupungin maksutonta liikuntaneuvontaa.\nTällaisia matalan kynnyksen palveluja tulee olla helposti saatavilla. Terveelliset elämäntavat ja stressitön, sopivalle tasolle asetettu tavoite painonhallinnassa tuo paljon iloa yksilölle ja näkyy myös välillisesti veronmaksajien kukkarossa.


LS-FIN - Suomen suurin Farming Simulator-yhteisö • katso viestiketjua - Kivisen sonni tila\nEtusivu Muut Farming Simulator versiot Farming Simulator 17 Farmiblogi\nKivisen sonni tila\nHaluatko muidenkin tietävän mitä farmillasi tapahtuu? Aloita uusi aihe ja pidä muutkin jäsenet ajantasalla tilasi tapahtumista. Suosittelemme!\nAlueen säännöt §1 Farmiblogin kirjoittaminen ja viestien kirjoittaminen.\n§1.1 Kun kirjoitat farmiblogia kirjoita sitä selkeästi ja helposti ymmärrettävästi, kun lisäät kuvia lataa ne toimivaan kuvapalveluun että kuvat latautuvat nopeasti ja ovat näkyvissä pitkänkin ajan kuluttua eivätkä poistu saatavilta.\n§1.2 Vältä turhien ja lyhyiden viestien kirjoittelua blogeihin esim: "komeeta" tai "mikä mappi" koska ne rasittaa vain viestiketjuja eli pyri kirjoittamaan selkeästi ja pitkäluontoisesti.\n§1.3 Jos huomaat puutteita blogissa tai vioittuneita kuvia ilmoita asiasta ystävällisesti viestiketjuun.\nKirjoittaja rimpe » 15.04.2017 14:48\nMoro! Olen 24 vuotias Heikki Kivinen. Pidän 280 sonnin maatilaa keski-suomessa. Peltoa minulla on 82 hehtaaria josta noin puolet on heinällä. Kerron hieman maatilan menneisyydestä. Isäni perusti maatilan vuonna 1994 jolloin peltoa oli 25 hehtaaria ja sonneja oli 15 ja muutama hevonenkin hänellä oli. Samana vuonna kun synnyin isäni leejensi maatilaa 50 hehtaariin ja sonneja oli vajaa 200. Kun oli vuosi 2000 isäni sairatui syöpään ja kuoli jolloin tila siirtyi minulle. Vuonna 2005 laajensin tilan nykyiseen kokoonsa. Mennäänpä tilani traktoreihin ja muut koneet saatte selville blogini edetessä.\nValmet 505 hevosvoimia on 70\nValtra 8950 hevosvoimia on 200\nValtra c150 hevosvoimia on 180\nValtra t162 hovesvoimia on 190\nFendt 724 vario hevosvoimia 350\nSiinä olis nyt eka päivitys purkissa. Seuraavassa päivityksessä tehdään varmaan rehua siihen asti se olin kuitenkin Moro!\nLiittynyt: 25.12.2013 11:19\nPaikkakunta: Sitä ei moni tiedä ja harva arvaa.\nRe: Kivisen sonni tila\nKirjoittaja rimpe » 17.04.2017 11:20\nPäivitys1 Moro! Viime päivityksestä aika on vierähtänyt rehun tekoon. Koko loppu kesä oli niin sateinen että rehun teko voidaan aloittaa paria viikkoa myöhemmin aikasempien vuosien aikatauluun verrattuna.\nUutta traktoriakin kävin katsomassa ja tulee todennäköisesti näkymään seuraavassa päivityksessä. Muttä höpinöistä hommiin.\nAamulla ennen niittoon lähtöä piti antaa sonneille kuivikkeet ja appeet.\nEnsiksi olkipaalit paalisilppuriin.\nSitten vaan suihkitaan oljet pitkin navettaa että saa sonnit nukkua pehmeässä.\nAppeen teosta en muistanut ottaa kuvaa kun tuli hieman kiire. Kun appeet oli jaettu laitoin niittokoneen Valtran perään ja katsoin että kaikki on hyvässä kunnossa.\nSiitä sitten ekalle lohkolle joka on aivan navetan takana.\nHyvän kokoista kerhoa tulee ainakin tältä pellolta toivotaan että myös muilta pellolta saadaan yhtä hyvin rehua.\nNiittelin sitten tuon pellon ja yhden toisen pellon matalaksi ja lähdin hakemaan paalainta että saadaan rehut pakettiin.\nMuovittajakin näytti toimivan hyvin mikä on aina iloinen asia ettei tarvii mennä muovien kans riehumaan.\nPaalailin sitten siinä päivän aikana molemmat pellot ja olin lähdössä hakemaan paalit kotiin kun huomasin että puhelimesta oli loppunut akku enkä saanut kuvia paalien ajosta mutta otin sitten aamulla paalikasasta kuvan että näätte minkä verran tuli paaleja.\nSiinä olis uuttaa päivitystä purkissa. Seuraavassa päivityksessä onkin varmaan puintien aika mutta siihen asti se olis moro!\nKirjoittaja Turbo-pakastin » 24.04.2017 16:30\nHyvän näköstä blogia. Lisää vaan kun mahollista.\nLiittynyt: 28.02.2017 18:26\nKirjoittaja DerpiVieRahat » 19.05.2017 16:39\nLinkkiä 505 valmettiin\nLiittynyt: 19.05.2017 15:59\nKirjoittaja Lapinpoika_ » 19.05.2017 18:03\nDerpiVieRahat kirjoitti: Linkkiä 505 valmettiin\nKirjoittaja anttiz123 » 27.05.2017 02:42\nLiittynyt: 16.11.2013 21:30\nKirjoittaja rimpe » 10.06.2017 11:53\njatkoa tulee tänään illalla. sen verran voin paljastaa että blogissa on tulossa suuri käänne.


Kaksi tapaa ostaa asunto - valise sinulle sopivampi - SRV.fi\nKaksi tapaa ostaa asunto – valitse sinulle sopivampi\nSRV tarjoaa mahdollisuuden asunnon ostoon kahdella eri tavalla\nKun varaat asunnon ennakkomarkkinoinnin aikana, voit valita kahdesta eri tavasta ostaa asunnon.\nHaluatko maksaa ostovaiheessa vähemmän ja maksaa yhtiölainaa asumisen aikana vai haluatko maksaa ostovaiheessa enemmän, jolloin et enää asumisen aikana maksa yhtiölainaa. Jos sinulla on mahdollisuus ostaa asunto ilman yhtiölainaa, sen kokonaishinta on jopa 4% edullisempi verrattuna yhtiölainalliseen kokonaishintaan.\nPäätös ostotavasta pitää tehdä ennakkomarkkinoinnin aikana. Valinta ei sido sinua ja voit muuttaa tai perua valintasi ennakkomarkkinoinnin aikana. Jos kuitenkin perut varauksen ennakkomarkkinoinnin päättymisen jälkeen, ei ko. asuntoa voi enää ostaa kuin valitulla tavalla. Asuntojen hinnat on ilmoitettu taloyhtiökohtaisessa hinnastossa.\nJokaisella asunnolla on kaksi myyntihintaa ja vaihtoehtosi ovat seuraavat:\nVaihtoehto 1, jossa asunnon myyntihinta on pienempi\nAsuntoa maksetaan rakennusvaiheen mukaan maksuerissä, jotka on jaettu prosenttiosuuksiin myyntihinnasta. Tämän lisäksi tulee yhtiölainaosuus, jota maksetaan asunnon valmistumisen jälkeen kuukausittain pääomavastikkeena. Asunnon luovutuksen jälkeen asuntokohtainen yhtiölaina on mahdollista maksaa pois tai lyhentää pääomaa yhtiölainan ehtojen mukaisesti. Tässä vaihtoehdossa pääset asuntoon kiinni pienemmällä pääomalla, mutta asunnon kokonaishinta muodostuu hieman suuremmaksi. Asunnon hoitovastike on sama kummassakin vaihtoehdossa. Asunnon varausmaksu on tässä vaihtoehdossa 2000 euroa.\nVaihtoehto 2, jossa asunnon myyntihinta on korkeampi\nAsuntoa maksetaan rakennusvaiheen mukaan maksuerissä, jotka on jaettu prosenttiosuuksiin myyntihinnasta. Tässä vaihtoehdossa tarvitset enemmän pääomaa asunnon ostamiseen, mutta asunnon kokonaishinta muodostuu jopa 4% edullisemmaksi. Pääomavastiketta ei ole, koska asuntoosi ei kohdistu yhtiölainaa. Asunnon hoitovastike on sama kummassakin vaihtoehdossa. Asunnon varausmaksu on tässä vaihtoehdossa 2000€ ja 11.6.2020 jälkeen ennakkomarkkinointiin tulleissa kohteissa 4% kauppahinnasta (velaton hinta).